
Text rozhodnutia
Súd: Krajský súd Bratislava Spisová značka: 5Co/280/2016 Identifikačné číslo súdneho spisu: 1214215969 Dátum vydania rozhodnutia: 06. 10. 2016 Meno a priezvisko sudcu, VSÚ: JUDr. Juraj Považan ECLI: ECLI:SK:KSBA:2016:1214215969.1 Uznesenie Krajský súd v Bratislave v senáte zloženom z predsedu senátu JUDr. Juraja Považana a členov senátu JUDr. Janky Richterovej a JUDr. Milana Chalupku, v právnej veci žalobcu: Spoločenstvo vlastníkov bytov v dome na Nemocničnej ul. č. 1442, so sídlom v Humennom, Nemocničná ul. 1442/13,15, IČO: 37871552, zast. JUDr. Emilom Čerevkom, advokátom v Humennom, Štefánikova 17, a JUDr. Ing. Renátou Vorobeľovou, advokátkou v Humennom, Lipová 1, proti žalovanému: JAMAKA, s.r.o., so sídlom v Bratislave, Mierová 212, IČO: 36 511 170, o zaplatenie 494,18 eur s prísl., na odvolanie žalobcu proti rozsudku Okresného súdu Bratislava II zo dňa 15. marca 2016 č.k. 10C/341/2014-57 takto r o z h o d o l : Odvolací súd odvolacie konanie z a s t a v u j e . Žalovanému nepriznáva náhradu trov odvolacieho konania. o d ô v o d n e n i e : 1/ Napadnutým rozsudkom súd prvej inštancie zamietol žalobu, ktorou sa žalobca domáhal uloženia povinnosti žalovanému zaplatiť žalobcovi 494,18 eur s prísl., súčasne žalovanému nepriznal náhradu trov konania. 2/ Proti tomuto rozsudku podal včas odvolanie žalobca, ktoré zobral späť podaním doručeným súdu prvej inštancie dňa 30.09.2016. 3/ Podľa § 369 ods. 1 CSP dokiaľ o odvolaní nebolo rozhodnuté, možno ho vziať späť. Ak odvolateľ vzal odvolanie späť, nemôže ho podať znova. 4/ Podľa § 369 ods. 3 CSP ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. 5/ Odvolací súd s ohľadom na späťvzatie odvolania žalobcom podľa vyššie citovaného ustanovenia odvolacie konania zastavil. 6/ Žalovanému nepriznal nárok na náhradu trov odvolacieho konania v zmysle § 396 ods. 1 v spojení s § 256 ods. 1 CSP, keď tomuto v odvolacom konaní žiadne trovy nevznikli. 7/ Toto rozhodnutie senátu odvolacieho súdu bolo prijaté jednomyseľne. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

